CELEX: 32009D1217(01)
Language: fi
Date: 2009-12-02 00:00:00
Title: Euroopan komission puheenjohtajan päätös, tehty 2 päivänä joulukuuta 2009 , niiden komission asetusten, direktiivien ja päätösten allekirjoittamisesta, joille ei ole osoitettu vastaanottajaa (K(2009) 9848)

17.12.2009   
            
            
               FI
            
            
               Euroopan unionin virallinen lehti
            
            
               L 332/78
            
         
      EUROOPAN KOMISSION PUHEENJOHTAJAN PÄÄTÖS,
   tehty 2 päivänä joulukuuta 2009,
   niiden komission asetusten, direktiivien ja päätösten allekirjoittamisesta, joille ei ole osoitettu vastaanottajaa
   (K(2009) 9848)
   EUROOPAN KOMISSION PUHEENJOHTAJA, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen ja erityisesti sen 297 artiklan 2 kohdan,
   ottaa huomioon Euroopan atomienergiayhteisön perustamissopimuksen,
   ON HYVÄKSYNYT TÄMÄN PÄÄTÖKSEN:
   1 artikla
   Puheenjohtaja allekirjoittaa ne komission työjärjestyksen 8 artiklan mukaisesti suullisella menettelyllä hyväksytyt komission asetukset, direktiivit ja päätökset, joille ei ole osoitettu vastaanottajaa, allekirjoittamalla tiivistelmän kyseisten asetusten, direktiivien ja päätösten hyväksymistä koskevassa komission kokouksessa. Tiivistelmän allekirjoittaa puheenjohtaja tai varapuheenjohtajana toimiva komission jäsen puheenjohtajan määräämän arvojärjestyksen mukaisesti.
   Työjärjestyksen 12 artiklan mukaisesti ne kirjallisella menettelyllä hyväksytyt komission asetukset, direktiivit ja päätökset, joille ei ole osoitettu vastaanottajaa, kirjataan päivittäiseen asialuetteloon. Päivittäiset asialuettelot mainitaan työjärjestyksen 17 artiklan 1 kohdan mukaisesti komission kokousta varten laaditussa tiivistelmässä ja liitetään kyseiseen tiivistelmään, jonka puheenjohtaja allekirjoittaa kokouksessa. Puheenjohtaja valtuuttaa pääsihteerin allekirjoittamaan sellaiset kiireelliset säädökset, jotka on julkaistava ja saatettava voimaan ennen komission seuraavaa kokousta.
   Komission jäsenet, joille on luovutettu säädösten hyväksymistä koskeva toimivalta, valtuutetaan allekirjoittamaan työjärjestyksen 13 artiklan mukaisesti ne valtuutusmenettelyllä hyväksytyt komission asetukset, direktiivit ja päätökset, joille ei ole osoitettu vastaanottajaa.
   Valtuutetut virkamiehet, joille on luovutettu säädösten hyväksymistä koskeva toimivalta, valtuutetaan allekirjoittamaan työjärjestyksen 13, 14 ja 15 artiklan mukaisesti ne toimivallansiirtomenettelyllä tai toimivaltaa edelleen siirtäen hyväksytyt komission asetukset, direktiivit ja päätökset, joille ei ole osoitettu vastaanottajaa.
   2 artikla
   Tätä päätöstä sovelletaan 1 päivästä joulukuuta 2009.
   
      Tehty Brysselissä 2 päivänä joulukuuta 2009.
      
         
            Puheenjohtaja
         
         José Manuel BARROSO